Første år havde AaB College kun syv elever til gymnasiet. Det steg det efterfølgende år til 15. Men allerede fra næste skoleår er der hele 27 tilmeldte elever til den specielle AaB College-klasse på Aalborghus Gymnasium. Det er indtil nu kun lykkedes at samle hele College-klasser i 10. klasse og på Handelsgymnasiet. Men nu er det altså lykkedes at samle en hel gymnasium klasse også, og den fremgang vækker naturligvis glæde hos direktør for AaB College, Jørgen Hein. - Det er det eneste sted i Danmark, hvor det er lykkedes et sportscollege at samle en hel klasse på et gymnasium, og at det lige nøjagtig lykkes her i Aalborg skyldes ikke mindst en fremsynet gymnasieledelse på Aalborghus. Vi har på AaB College oplevet en fleksibilitet og entusiasme fra Aalborghus Gymnasiums side, der er uovertruffen, og vi har virkelig fået en seriøs og engageret samarbejdspartner, siger Jørgen Hein.

Referat:
Siden AaB College startede for knap to år siden er antallet af College-elever til Aalborghus Gymnasium steget markant.